Kipić Imhotepa u Louvreu
**Imhotep** (za koga se nekad koristi **Immutef**, **Im-hotep**, or **Ii-em-Hotep**, egipatski *ii-m-ḥtp*) je bio prvi arhitekt i liječnik čije je ime zabilježeno u povijesti. Kao jedan od službenika faraona Djosera sagradio je Djoserovu piramidu (stepenastu piramidu) u Saqqari u Egiptu oko 2630-2611. pne. za vrijeme Treće dinastija. Moguće je da je upravo on prvi put uveo koloneu arhitekturu. Ime mu znači *onaj koji dolazi u miru*.

Povijest i mitologija
---------------------

Imhotep je također služio kao kancelar faraona i visoki svećenik boga Sunca Raa u Heliopolisu. Za njega se govorilo da je sin boga Ptaha, a majka smrtna žena po imenu *Khredu-ankh*. Slavio se kao genije i bio obasipan titulama. Pun popis njegovih titula glasi: *Kancelar kralja Donjeg Egipta, Prvi nakon kralja Gornjeg Egipta, Upravnik Velike palače, Nasljedni plemić, Veliki svećenik Heliopolisa, Graditelj, Kipar i Vrhovni tvorac vaza*. Imhotepu se pripisuje osnivanje egipatske medicine, kao i autorstvo Papirusa Edwina Smitha, koji je navodio lijekove, bolesti i anatomska zapažanja. Papirus Edwina Smitha je vjerojatno napisan oko 1700. pne. ali se možda temelji na tekstovima napisanim tisuću godina ranije. 

Dvije tisuće godina nakon smrti, status mu je povišen na razinu boga. Imhotep je mogao bog medicine i izliječenja. Stari Grci su ga povezivali s Asklepijem. S obzirom da je nazivan *sinom Ptaha*, za njegovu majku se nekada tvrdilo da je Sekmet, s obzirom da je ona udana za Ptaha, i bila zaštitnicom Gornjeg Egipta. S obzirom da su ga smatrali pronalazačem liječenja, također se govorilo da upravo on drži Nut (deifikacija *neba*), jer se smatralo da razdvanje Nut i Geba (deifikacija Zemlje) spriječava kaos. S obzirom na to, za njega se isto tako govorilo da je Nutin sin. U umjetnosti je također povezivan s Hator, koja je supruga Raa, Maat, koja je predstavljala koncept istine pravde, i Amenhotepom sinom Hapuovim, koji je još jedan deificirani arhitekt.

Položaj Imhotepovog groba je još nepoznat. Mnogi su ga egiptolozi pokušali locirati, ali u tome nisu uspjeli. Opći konsenzus je da mu se grob nalazi u Saqqari.

Imhotep u fikciji
-----------------

Imhotep se pojavljuje kao lik u klasičnom holivudskom horor-filmu *Mumija* - gdje ga je tumačio Boris Karloff - kao i njegovom [Mumija (1999 film)|remakeu iz 1999. godine], te njegovom nastavku *Povratak mumije*, gdje ga je tumačio Arnold Vosloo. Imhotep se pojavljuje i kao lik u TV-seriji *Stargate SG-1*.

Eksterni linkovi
----------------

* Gospodar nauka Arhivirano 2013-11-02 na Wayback Machine-u

  


|  |  |  |
| --- | --- | --- |
|  | Značajni stari Egipćani |  |
| **Vladari starog carstva**: Narmer | Menes | Džoser | Sneferu | Khufu | Khafra | Menkaura | Pepi II |
| **Vladari srednjeg carstva**: Mentuhotep II | Mentuhotep IV | Senusret III | Amenemhat III | Sobekneferu |
| **Vladari novog carstva**: Hatšepsuta | Tutmos III | Amenhotep III | Akhenaton | Tutankamon | Ramzes I | Ramzes II |
| **Ostali vladari**: Psametikus I | Šošenk I | Piankhi (Pije) | Taharka | Ptolemi I | Kleopatra VII |
| **Supruzi i supruge vladara**: Tetišeri | Ahmos-Nefertari | Ahmos | Tije | Nefertiti | Ankesenpaten | Nefertari | Marko Antonije |
| **Dvorski zvaničnici**: Imhotep | Veni | Ahmos, sin Ebane | Ineni | Senemut | Ija | Maja | Juni | Maneto | Potinus |

***Imhotep*** na Wikimedijinoj ostavi